《次韵谢同年刘子坚生日惠诗》
宋代·王庭圭

诗词清丽笔如神，犹记同年岁在申。弧矢志高千万里，烟霄路阔几由旬。

曾无紫气冲南斗，空有红光动北辰。自顾顽才类铜锡，敢期陶冶铸成钧。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。